Translate the text from Welsh to English.



 
Mae Llywodraeth Cymru wedi dyrannu £450,000 i gefnogi’r rhaglen beilot dros gyfnod o ddwy flynedd. Pan fo pryderon am gamddefnyddio sylweddau, bydd y Llys Teulu Cyffuriau ac Alcohol yn cynnig dull gwahanol i deuluoedd gan sicrhau’r cyfle iddynt gael triniaeth a chefnogaeth ddwys.


Bydd y cynllun ar gael i deuluoedd a fydd wedi’u hatgyfeirio gan awdurdodau lleol Caerdydd a Bro Morgannwg. Bydd y cynllun yn cael ei weithredu o Lys Teuluol Caerdydd. Nod y llys yw torri’r cylch o blant sy’n cael eu rhoi i mewn a’u tynnu allan o’r system ofal. Nod arall y llys yw cefnogi rhieni i roi’r gorau i gamddefnyddio sylweddau fel eu bod yn gallu cael eu hailuno’n ddiogel gyda’u plant, ac osgoi bod plant yn cael eu rhoi mewn gofal.


Mae’r llys yn cael ei oruchwylio gan farnwyr sydd wedi eu hyfforddi yn arbennig, ac yn cael ei gefnogi gan dimoedd asesu ac ymyrraeth amlddisgyblaethol ac annibynnol. Yn ogystal, mae cefnogaeth weithredol yn cael ei darparu gan y Ganolfan Arloesi ym maes Cyfiawnder sydd â phrofiad o ddarparu cynlluniau peilot tebyg yn Lloegr.


Yn aml, mae camddefnydd o gyffuriau ac alcohol yn cyfrannu’n fawr mewn achosion o amheuaeth o gam\-drin plant neu esgeulustod. Mae dros draean o blant sydd mewn gofal yng Nghymru wedi’u hadnabod yn blant sydd ag un rhiant neu fwy sydd â phroblem camddefnyddio sylweddau neu alcohol.


Tra’n bresennol yn y lansiad, dywedodd Julie Morgan, y Dirprwy Weinidog Gwasanaethau Cymdeithasol:



> Mae cefnogi teuluoedd ag anawsterau camddefnyddio sylweddau a chynorthwyo teuluoedd i barhau i ofalu am eu plant yn flaenoriaeth allweddol. Mae dull y Llys Teulu Cyffuriau ac Alcohol yn ganolog i’r ymrwymiad hwn.
> 
> 
> Rydym yn gwybod bod camddefnyddio cyffuriau ac alcohol yn ffactor amlwg pan fo awdurdodau lleol yn mynd â rhieni i’r llys mewn achosion o amheuaeth o gam\-drin plant neu esgeulustod. Bydd y dull newydd hwn yn gweithio gyda rhieni er mwyn eu cefnogi i roi’r gorau i gamddefnyddio sylweddau a chynorthwyo teuluoedd i aros gyda’i gilydd. Rydym wedi gweld tystiolaeth addawol o fodelau Llys Teulu Cyffuriau ac Alcohol tebyg, ac rwy’n gobeithio y bydd y llys newydd hwn yn cael effaith gadarnhaol ar deuluoedd yng Nghymru. Rwy’n awyddus iawn i weld sut y bydd y cynllun peilot hwn yn datblygu dros y ddwy flynedd nesaf.


Dywedodd Albert Heaney, Prif Swyddog Gofal Cymdeithasol:



> Mae gwasanaethau cymdeithasol wedi wynebu pwysau a heriau cynyddol yn ystod y blynyddoedd diwethaf. Bydd y dull newydd hwn o lysoedd teulu yn fodd o liniaru’r pwysau ar y system, a hefyd yn fodd o drawsnewid gwasanaethau plant yng Nghymru. Byddwn yn edrych yn agos ar ganlyniadau’r cynllun peilot er mwyn ystyried y cyfleoedd i ehangu’r model Llys Teulu Cyffuriau ac Alcohol ledled Cymru.
> 
> 
> Rhaid i’n ffocws fod ar gadw teuluoedd gyda’i gilydd, drwy roi cefnogaeth gynnar a gwasanaethau ataliol ar yr amser cywir i rieni a phlant.


Dywedodd Lynne Neagle, y Dirprwy Weinidog Iechyd Meddwl a Llesiant:



> Mae cefnogaeth i Blant a Theuluoedd yn flaenoriaeth yn ein Cynllun Cyflawni ar gyfer Camddefnyddio Sylweddau. Rydym wedi ymrwymo i sicrhau bod ein gwasanaethau camddefnyddio sylweddau yn darparu ymyrraeth gynnar, ac ymyrraeth sy’n canolbwyntio ar atal. Mae hyn er mwyn atal niweidiau hirdymor, yn enwedig ar gyfer plant a’u teuluoedd, cyn eu bod yn digwydd.
> 
> 
> Rwy’n croesawu’r cyfle i weithio â phartneriaid i ddatblygu’r model Llys Teulu Cyffuriau ac Alcohol yma yng Nghymru fel y gallwn gefnogi teuluoedd i aros gyda’i gilydd ac ymdrin â phroblemau yn effeithiol.







Translation:


 
Welsh Government has provided £450,000 to support the pilot programme over a two year period. The Family Drug and Alcohol Court will offer an alternative approach to families where there are concerns about substance misuse by providing access to intensive treatment and support.


The scheme will be available for families referred by Cardiff and the Vale of Glamorgan local authorities, operating from the Cardiff Family Court. The aim of the court will be to break the cycle of children being taken in and out of the care system and help parents become free from substance misuse so they can be safely reunited with their children and avoid children being placed in care.


The court is overseen by specially trained judges and supported by independent multi\-disciplinary assessment and intervention teams. Operational support is also being provided by the Centre for Justice Innovation (CJI) who have experience in delivering similar pilots in England.


Drug and alcohol misuse are often a major contributor of suspected child abuse or neglect cases. With over a third of looked after children in Wales identified as having one or more parents with a substance or alcohol misuse issue.


Attending the launch Deputy Minister for Social Services, Julie Morgan said:



> Supporting families experiencing substance misuse issues and helping families to continue looking after their children is a key priority. The Family Drug and Alcohol Court approach is central to this commitment.
> 
> 
> We know drugs and alcohol misuse are a major factor in suspected child abuse or neglect cases, where a local authority is taking parents to court. This new approach will work with parents to become free from substance abuse and help families remain together. We have seen promising evidence from similar Family Drug and Alcohol Court models and it is my hope this new court will have a positive effect on Welsh families. I will be very keen to see how this pilot develops over the next two years.


Chief Social Care Officer, Albert Heaney said:



> Social services have faced increased pressures and challenges in recent years.
> 
> 
> This new approach to family courts will not only help ease pressures on the system but help transform children’s services in Wales. We will be looking at the outcome of the pilot closely to consider opportunities to extend the Family Drug and Alcohol Court  model across Wales.
> 
> 
> Our focus must be on keeping families together, through early help and preventative services provided at the right time for parents and children.


The Deputy Minister for Mental Health and Welllbeing, Lynne Neagle said:



> Support for Children and Families is a priority in our Substance Misuse Delivery Plan. We are committed to ensuring that our substance misuse services provide early intervention and prevention so that longer\-term harms are prevented, particularly for children and families, before they occur.
> 
> 
> I welcome the opportunity to work with partners to develop the Family Drug and Alcohol Court model here in Wales so we can support families to stay together and address issues effectively.